OpenLLM-France/wikimedia huggingface dataset:
# Primer Ministre de la República Txeca

El Primer Ministre de la República Txeca (Seznam českých premiérů ) és el cap de govern de la República Txeca. Actualment i des del 8 de maig de 2009 és Jan Fischer, que és Independent.

## Primers Ministres de la República Socialista Txeca (1969-1989)

| No. | Nom | Inici | Fi | Partit |
| 1. | Stanislav Rázl | 8 de gener de 1969 | 29 de setembre de 1969 | KSC |
| 2. | Josef Kempný | 29 de setembre de 1969 | 28 de gener de 1970 | KSC |
| 3. | Josef Korčák | 28 de gener de 1970 | 20 de març de 1987 | KSC |
| 4. | Ladislav Adamec | 20 de març de 1987 | 12 d'octubre de 1988 | KSC |
| 5. | František Pitra | 12 d'octubre de 1988 | 29 de desembre de 1989 | KSC |

## Primers Ministres de la República Txeca (Dins de Txecoslovàquia) (1989-1992)

Quan la República Txeca formava part de Txecoslovàquia.
| No. | Nom | Inici | Fi | Partit |
| 5. (1.) | František Pitra | 29 de desembre de 1989 | 6 de febrer de 1990 | KSC |
| 6. (2.) | Petr Pithart | 6 de febrer de 1990 | 2 de juliol de 1992 | OF |
| 7. (3.) | Václav Klaus | 2 de juliol de 1992 | 31 de desembre de 1992 | ODS |

## Primers Ministres de la República Txeca (Independent) (1992-actualitat)

| No. | Nom | Inici | Fi | Partit |
| 7. (1.) | Václav Klaus | 31 de desembre de 1992 | 17 de desembre de 1997 | ODS |
| 8. (2.) | Josef Tošovský | 17 de desembre de 1997 | 17 de juliol de 1998 | Cap |
| 9. (3.) | Miloš Zeman | 17 de juliol de 1998 | 12 de juliol de 2002 | CSSD |
| 10. (4.) | Vladimír Špidla | 12 de juliol de 2002 | 19 de juliol de 2004 | CSSD |
| 11. (5.) | Stanislav Gross | 19 de juliol de 2004 | 25 d'abril de 2005 | CSSD |
| 12. (6.) | Jiří Paroubek | 25 d'abril de 2005 | 16 d'agost de 2006 | CSSD |
| 13. (7.) | Mirek Topolánek | 16 d'agost de 2006 | 8 de maig de 2009 | ODS |
| 14. (8.) | Jan Fischer | 8 de maig de 2009 | 28 de juny de 2010 | Cap |
| 15. (9.) | Petr Nečas | 28 de juny de 2010 | 10 de juliol de 2013 | ODS |
| 16. (10.) | Jiří Rusnok | 10 de juliol de 2013 | 29 de gener de 2014 | Cap |
| 17. (11.) | Bohuslav Sobotka | 29 de gener de 2014 | 13 de desembre de 2017 | CSSD |
| 18. (12.) | Andrej Babiš | 13 de desembre de 2017 | actualitat | ANO 2011 |

## Vegeu també

* President de la República Txeca
# Punta Redona

Punta Redona és el nom dels següents llocs:
* Punta Redona (Batea), muntanya entre Batea i Vilalba dels Arcs a la comarca de la Terra Alta
* Punta Redona (Bellaguarda), muntanya de Bellaguarda a la comarca de les Garrigues
* Punta Redona (Gandesa), muntanya entre Gandesa i Pinell de Brai a la comarca de la Terra Alta
* Punta Redona (Tivenys), muntanya de Tivenys a la comarca del Baix Ebre
* Punta Redona (Tortosa), muntanya de Tortosa a la comarca del Baix Ebre
# La Maison Nucingen

La Maison Nucingen (Nucingen Haus) és una pel·lícula franco-romanesa-xilena dirigida per Raúl Ruiz Pino, estrenada el 2008. El guió es basa en una narració d'Honoré de Balzac.

## Argument

William, un jove aristòcrata expatriat a Xile a principis del segle XX, als anys 1920, juga al pòquer. Un vespre, va anar a una casa prop de Santiago. Decideix instal·lar-s'hi amb la seva dona que necessita descansar. Però el comitè d'acollida és força especial, format per personatges intrusius i Léonore, un fantasma.

## Repartiment

* Elsa Zylberstein : Anne-Marie
* Jean-Marc Barr : William Henry James III
* Laurent Malet : Bastien
* Audrey Marnay : Léonore
* Laure de Clermont-Tonnerre : Lotte
* Thomas Durand : Dieter
* Luis Mora : el doctor
* Miriam Heard : Ully
* Anna Sigalevitch (veu)
* Lolita Chammah (veu)
* Olivier Torres (veu)
* François Margolin (veu)

## Referències

* ↑ La maison Nucingen a la Cinemateca Francesaa
* ↑ La Maison Nucingen a lesamisdebalzac.org

## Enllaços externs

* La Maison Nucingen a YouTube
# Director de màrqueting

El director de màrqueting, o directora de màrqueting, en anglès chief marketing officer (CMO) o marketing director, és un executiu corporatiu responsable de les activitats de màrqueting d'una organització.

## Responsabilitats

Les tasques del dia a dia sovint són categòricament diferents, per mor de la naturalesa fluida del conjunt d'habilitats del director de màrqueting: cal un llenguatge per unir tots els aspectes de l'empresa. Així, en un dia determinat, el director de màrqueting executa tasques que es divideixen en moltes categories diferents:
* Tasques analítiques, com ara preus i estudis de mercat.
* Tasques creatives, com ara disseny gràfic, publicitat i promoció de productes i serveis.
* Tasques interpersonals, com ara coordinar-se amb altres executius de l'empresa per crear una alineació en l'estratègia i els plans d'execució.

## Referències

* ↑ «Director de màrqueting». Cercaterm. TERMCAT, Centre de Terminologia.
# Ferran d'Habsburg

Ferran d'Habsburg és el nom dels següents personatges:
* Ferran I d'Habsburg (1503, Alcalá de Henares - Viena, 1564), emperador del Sacre Imperi Romanogermànic i Arxiduc d'Àustria
* Ferran II d'Habsburg, diversos personatges
* Ferran III d'Habsburg (Graz, 1608 - Viena, 1657), emperador romanogermànic, arxiduc d'Àustria, rei d'Hongria i rei de Bohèmia
* Ferran II d'Habsburg o Cardenal-Infant Ferran d'Àustria (San Lorenzo de El Escorial, 1609 /1610 - Brussel·les, 1641), Infant d'Espanya de la casa d'Habsburg, governador del Milanesat i els Països Baixos espanyols, virrei de Catalunya, Cardenal-Arquebisbe de Toledo (1619- 1641) i comandant espanyol durant la Guerra dels Trenta Anys (1618- 1648)
* Ferran d'Habsburg (príncep d'Astúries) (1571 - 1578) infant d'Espanya i príncep d'Astúries.
* Ferran Carles d'Habsburg (1628 – 1662), arxiduc austríac, arxiduc d'Alta Àustria amb Àustria Anterior i Tirol, de 1646 a 1662
# Richard Lang

Richard Lang (Sydney, 23 de febrer de 1989) és un ciclista australià, professional des de finals de 2009. Actualment corre a l'equip JLT Condor.
En el seu palmarès destaca la victòria a l'UCI Oceania Tour de 2011.

## Palmarès

* 2009
** Campió d'Austràlia d'Omnium
** Vencedor d'una etapa del Tour de Gippsland
** Vencedor d'una etapa del Tour de Geelong
** Vencedor d'una etapa del Tour del riu Murray
** Vencedor d'una etapa del Tour de Tasmània
** Vencedor d'una etapa del Tour de Perth
* 2010
** Vencedor d'una etapa del Tour de Tasmània
* 2011
** 1r a l'UCI Oceania Tour
** Campió d'Oceania en ruta sub-23
** 1r al Trofeu Banca Popolare Piva

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Punk (desambiguació)

«Punk» té aquests significats:
* Punk, moviment social aparegut la dècada de 1970.
* Gèneres musicals:
** Punk rock, gènere de música rock.
** Pop punk, gènere musical producte de la fusió del punk rock i el pop rock, resultant un subgènere de punk melòdic.
** Hardcore punk, subgènere musical derivat del punk rock.
** Ska punk, fusió dels gèneres musicals ska i punk rock.
** Punk metal o metalpunk, gènere musical resultat de la fusió del heavy metal i el punk rock.
* Daft Punk, grup musical francès format per Guy-Manuel de Homem-Christo i Thomas Bangalter.
* CM Punk, lluitador professional estatunidenc.
# Toston

Toston és una concentració de població designada pel cens dels Estats Units a l'estat de Montana. Segons el cens del 2000 tenia 105 habitants.

## Demografia

Segons el cens del 2000, Toston tenia 105 habitants, 44 habitatges, i 28 famílies. La densitat de població era de 22,6 habitants per km².
Dels 44 habitatges en un 27,3% hi vivien nens de menys de 18 anys, en un 56,8% hi vivien parelles casades, en un 6,8% dones solteres, i en un 34,1% no eren unitats familiars. En el 29,5% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,7% tenia menys de 18 anys, un 4,8% entre 18 i 24, un 26,7% entre 25 i 44, un 35,2% de 45 a 60 i un 7,6% 65 anys o més.
L'edat mediana era de 40 anys. Per cada 100 dones de 18 o més anys hi havia 122,9 homes.
La renda mediana per habitatge era de 21.250 $ i la renda mediana per família de 22.778 $. Els homes tenien una renda mediana de 16.000 $ mentre que les dones 0 $. La renda per capita de la població era d'11.945 $. Aproximadament el 26,5% de les famílies i el 42,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Toston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Toston». American Fact Finder. Oficina del Cens dels Estats Units, 12-01-2010.
# Attricourt

Attricourt és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 37 habitants.

## Demografia
### Població

El 2007 la població de fet d'Attricourt era de 37 persones. Hi havia 16 famílies, de les quals 4 eren unipersonals (4 dones vivint soles i 4 dones vivint soles) i 12 parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 16 eren l'habitatge principal de la família, 8 eren segones residències i 2 estaven desocupats. 25 eren cases i 2 eren apartaments. Dels 16 habitatges principals, 10 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 2 tenien tres cambres, 7 en tenien quatre i 7 en tenien cinc o més. 12 habitatges disposaven pel capbaix d'una plaça de pàrquing. A 10 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Attricourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 8 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 25 persones, 16 eren actives i 9 eren inactives. De les 16 persones actives 14 estaven ocupades (8 homes i 6 dones) i 2 estaven aturades (1 home i 1 dona). De les 9 persones inactives 2 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa classificada com a «altres activitats de serveis».
L'únic servei als particulars que hi havia el 2009 era un electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Attricourt a l'INSEE.
* Évolution et structure de la population Fitxa amb el detall de dades d'Attricourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Macari el Jove

Macari el Jove és el nom dels següents personatges:
* Macari d'Alexandria (Alexandria, c. 293 - Desert de Nítria, 395), eclesiàstic egipci venerat com a sant a tota la cristiandat
* Macari de les Cel·les, pastor egipci
# Ferran d'Àustria-Este

Ferran d'Àustria-Este (Palau de Schönbrunn, 1 de juny de 1754 - Viena, 24 de desembre de 1806), també conegut amb el nom de Ferran III de Mòdena, fou un príncep imperial que va esdevenir pretendent del Ducat de Mòdena durant les Guerres Napoleòniques.

## Orígens familiars

Va néixer l'1 de juny de 1754 al Palau de Schönbrunn de la ciutat de Viena sent el quart fill mascle de l'emperador Francesc I del Sacre Imperi Romanogermànic i Maria Teresa I d'Àustria. Fou net per línia paterna de Leopold I de Lorena i Elisabet Carlota d'Orleans, i per línia materna de l'emperador Carles VI del Sacre Imperi Romanogermànic i Elisabet Cristina de Brunsvic-Wolfenbüttel.
Fou germà, entre d'altres, dels emperadors Josep II i Leopold II del Sacre Imperi Romanogermànic; Maria Amàlia d'Àustria (duquessa de Parma), casada amb Ferran I de Parma; Maria Carolina d'Àustria, casada amb Ferran I de les Dues Sicílies; i Maria Antonieta d'Àustria, casada amb Lluís XVI de França.

## Núpcies i descendents

Es casà el 15 d'octubre de 1771 a la Catedral de Milà amb Maria Beatriu d'Este, filla del duc Hèrcules III d'Este i Maria Teresa Cybo-Malaspina. D'aquesta unió nasqueren:
* Josep Francesc d'Àustria-Este (1772)
* Maria Teresa d'Àustria-Este (1773-1832), casada el 1789 amb el rei Víctor Manuel I de Sardenya
* Josepa d'Àustria-Este (1775-1777)
* Maria Leopoldina d'Àustria-Este (1776-1848), casada el 1795 amb Carles II Teodor de Baviera
* Francesc IV de Mòdena (1779-1846), duc de Mòdena
* Ferran Josep d'Àustria-Este (1781-1850), militar durant les Guerres Napoleòniques
* Maximilià Josep d'Àustria-Este (1782-1863), Gran Mestre de l'Orde Teutònic
* Maria Antònia d'Àustria-Este (1784-1786)
* Carles d'Àustria-Este (1785-1809), arquebisbe i primat d'Hongria
* Maria Lluïsa d'Àustria-Este (1787-1816), casada el 1808 amb Francesc I d'Àustria

## Reclamacions territorials

El 1771 fou nomenat Administrador del Ducat de Milà pel seu germà Josep II del Sacre Imperi Romanogermànic, càrrec des del qual va promoure la creació del Teatre de La Scala de Milà. Amb l'ocupació francesa durant les Guerres Napoleòniques fou desposseït del seu càrrec i hagué d'abandonar la ciutat, igual que passà al seu sogre Hèrcules III d'Este, que hagué d'abandonar el ducat de Mòdena.
Amb la signatura del Tractat de Campo Formio el seu sogre, per la pèrdua dels seus feus, fou recompensat amb el ducat de Bisgòvia, el qual passà a mans de Ferran d'Àustria-Este a la mort d'aquell el 1803. A la mort d'Hèrcules III Maria Beatriu reclamà els seus drets sobre els Ducat de Mòdena per cedir-los al seu marit, si bé aquest passà a formar part del Regne napoleònic d'Itàlia, i per la signatura del Tractat de Pressburg (1805) hagué de cedir Brisgòvia al Gran Ducat de Baden.
Ferran d'Àustria morí el 24 de desembre de 1806 a la ciutat de Viena, sent nomenat hereu dels seus drets dinàstics el seu fill Francesc, futur Francesc IV de Mòdena.

## Referències

* 1 2 «Ferdinand Karl Anton Habsburg (1754-1806) - Find...» (en anglès). [Consulta: 3 gener 2022].

## Enllaços externs

* (anglès) http://genealogy.euweb.cz/habsburg/habsburg5.html
# Turó de la Casa Blanca

El Turó de la Casa Blanca és una muntanya de 526 metres del municipi de la Torre de Claramunt, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Punkaruaivita

La punkaruaivita és un mineral de la classe dels silicats. Fou anomenada així per una de les tres localitats tipus que se li atribueixen: la muntanya Malyi Punkaruaiv de l'Oblast de Murmansk, Rússia. El mineral es troba relacionat amb la l'eliseevita, la kukisvumita i la lintisita, de la qual és l'anàleg però amb absència de sodi.

## Característiques

La punkaruaivita és un silicat de fórmula química LiTi₂(HSi₄O₁₂)(OH)₂·H₂O. Cristal·litza en el sistema monoclínic. La seva duresa a l'escala de Mohs és 4,5. Generalment es troba en forma de cristalls prismàtic ben definits; aplanats en (100) i allargats en [001] tot formant agregats radials.
Segons la classificació de Nickel-Strunz, la punkaruaivita pertany a «09.DB - Inosilicats amb 2 cadenes senzilles periòdiques, Si₂O₆; minerals relacionats amb el piroxens» juntament amb els següents minerals: balifolita, carfolita, ferrocarfolita, magnesiocarfolita, potassiccarfolita, vanadiocarfolita, lorenzenita, lintisita, kukisvumita, eliseevita, manganokukisvumita, vinogradovita, paravinogradovita, nchwaningita, plancheïta, shattuckita, aerinita i capranicaïta.

## Formació i jaciments

El mineral presenta tres localitats tipus properes entre sí, fet que vol dir que per a determinar l'espècie mineral foren emprats espècimens procedents de diferents localitats. Aquestes localitats són: el mont Eveslogchorr (massís de Khibini), el mont Alluaiv i el mont Malyi Punkaruaiv (districte de Lovozerski); tots tres situats a l'Oblast de Murmansk.
En aquestes localitats -únics indrets on s'ha trobat el mineral-, els espèciments foren trobats en vetes de ussinguita, egirina i microclina en sienites nefelíniques. La punkaruaivita es forma com a mineral hidrotermal d'última fase per alteració de titanosilicats primerencs (al mont Punkaruaiv) i en foialites de natrolita i microclina (al mont Eveslogchorr); és considerat un mineral rar. S'associa a belovita-(Ce), chlakovita, ferronordita-(Ce), gmelenita-Ca, manganoneptunita, manganonordita-(Ce), esfalerita, ussinguita (al mont Punkaruaiv) i a belovita-(La), chivruaiïta, kuzmenkoïta-Mn, monazita-(La), murmanita, natrolita (al mont Eveslogschorr).
Els exemplars que van servir per a determinar l'espècie, el que es coneix com a material tipus, es troben conservat al museu de mineralogia de la Universitat Estatal de Sant Petersburg; al museu de mineralogia i geologia de l'Institut Geològic de Kola i al Centre de Ciències de l'Acadèmia Russa de la Ciència.

## Referències

* 1 2 3 «Punkaruaivite» (en anglès). Mindat. [Consulta: 26 desembre 2019].
* 1 2 «Punkaruaivite Mineral Data» (en anglès). Web Mineral. [Consulta: 28 desembre 2019].
* ↑ Yakovenchuk, Victor N.; Ivanyuk, Gregory Yu; Pakhomovsky, Yakov A.; Selivanova, Ekaterina A.; Men'Shikov, Yurii P. «PUNKARUAIVITE, LiTi2[Si4O11(OH)(OH)2·H2O, A NEW MINERAL SPECIES FROM HYDROTHERMAL ASSEMBLAGES, KHIBINY AND LOVOZERO ALKALINE MASSIFS, KOLA PENINSULA, RUSSIA]» (en anglès). The Canadian Mineralogist, 48, 1, 01-02-2010, pàg. 41–50. DOI: 10.3749/canmin.48.1.41. ISSN: 0008-4476.
* 1 2 3 «Punkaruaivite» (en anglès). Handbook of Mineralogy. Arxivat de l'original el 2012-05-07. [Consulta: 28 desembre 2019].
# BUNCH

BUNCH és l'acrònim de les cinc empreses d'informàtica que competien amb l'empresa IBM durant la dècada del 1970. Aquestes empreses eren: Burroughs, Univac, NCR, Control Data i Honeywell.
Cal tenir en compte que en els anys 60-70 no existía el concepte de PC. En aquells temps els computadors únicament estaven a l'abast de les grans corporacions i el seu cost, que voltava els centenars de milers de dòlars, no en facilitava l'accés a les petites i mitjanes empreses.
En aquest context, les empreses que els produïen havien de disposar d'una gran quantitat de capital que no era fàcilment amortitzable a causa de la poca clientela potencial existent. En un principi el mercat estava dividit en IBM més set grans empreses conegudes com a "Snow White and the Seven Dwarfs (Blancaneus i els set nans)", que eren Burroughs, UNIVAC, NCR, Control Data, Honeywell, RCA i General Electric. Tot i això els "nans" van canviar a principis de la dècada dels setanta a causa de la venda de General Electric el 1970 a Honeywell i de RCA el 1971 a Univac. Van passar a cinc i se'ls va batejar amb l'acrònim de BUNCH, que vol dir "la resta".
Del BUNCH en l'actualitat en queda ven poca cosa a causa de les nombroses crisis i moviments de mercat que han sofert les empreses informàtiques. El 1986 Burroughs va adquirir l'empresa matriu de UNIVAC i va esdevenir Unisys. NCR va ser adquirida per AT&T el 1991. L'any 1997 va esdevenir un altre cop una empresa independent i un any més tard va deixar de produir ordinadors definitivament. Control Data és ara Syntegra, una companyia subsidiària del grup BT Telecom. I finalment, Honeywell després de diversificar el seu negoci (ara és una de les majors productores d'armes del món) va vendre la divisió d'informàtica a la companyia francesa Bull.
BUNCH és únicament una apel·lació comuna per referir-se als competidors d'IBM que junts tenien una quota de mercat inferior a IBM tot sol. Durant la dècada dels 80, la crisi del mercat informàtic va comportar nombroses fusions i adquisicions que van representar la desaparició de totes o gairebé totes elles. Cal tenir en compte que aquest conjunt d'empreses no tenien una relació legal oficial. No eren una fusió ni tan sols una cooperació, simplement eren la resta d'empreses que quedaven a l'ombra d'IBM.

## Bibliografia

* http://www.cs.uiowa.edu/~jones/assem/summer97/notes/28.html
* http://www.eetimes.com/encyclopedia/defineterm.jhtml?term=mainframe&x=&y= Arxivat 2007-09-29 a Wayback Machine.
* http://www.britannica.com/oscar/article-216051
* http://www.computercraft.com/docs/buy.html
* http://www.ncr.com/about_ncr/company_overview/history.jsp?lang=EN Arxivat 2007-07-02 a Wayback Machine.
* http://www.thocp.net/companies/ncr/ncr_company.htm
* http://www.computermuseum.li Arxivat 2017-07-09 a Wayback Machine.
* http://www.dvorak.org/blog/?page_id=8216
* http://www.honeywell.com/sites/honeywell/ourhistory.htm Arxivat 2011-09-27 a Wayback Machine.
# Epinephelus rivulatus

Epinephelus rivulatus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 39 cm de longitud total.

## Distribució geogràfica

Es troba des de l'Àfrica oriental fins a l'oest del Pacífic, incloent-hi les aigües temperades de Sud-àfrica, Austràlia i Nova Zelanda.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Cuvier, G. & A. Valenciennes. 1830. Historie naturelle des poissons. Tome Sixième. Livre sixième. Partie I. Des Sparoïdes; Partie II. Des Ménides. Historie naturelle des poissons. Tome Sixième. v. 6: i-xxiv + 6 pp. + 1-559, Pls. 141-169.
* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Novossélskoie (Daguestan)

* Per a altres significats, vegeu «Novossélskoie».
Novossélskoie (en rus: Новосельское) és un poble de la república del Daguestan, a Rússia. Segons el cens del 2010 tenia 2.941 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Ferran de Borbó-Dues Sicílies

Ferran de Borbó-Dues Sicílies és el nom dels següents personatges:
* Ferran de Borbó-Dues Sicílies (duc de Calàbria) (1869–1960).
* Ferran de Borbó-Dues Sicílies (duc de Castro) (1926).